મુંબઇ: મુંબઇમાં આજથી ભારે વરસાદના એલર્ટ વચ્ચે સવારના ૪-૦૦ વાગ્યાથી વરસાદ શરૂ થઇ ગયો છે. હવામાન વિભાગે મુંબઇ આજથી ત્રણ દિવસ સુધી ભારે વરસાદના તમામ રેકોર્ડ તોડી નાખશે એવી આગાહી કરી છે, જેને ધ્યાનમાં રાખીને તકેદારીનાં પગલાંરૂપે એનડીઆરએસની ત્રણ ટીમ તહેનાત કરવામાં આવી છે. આજે સવારના ૪-૦૦ વાગ્યે વરસાદની જોરદાર શરૂઆત થઇ હતી અને ત્યારબાદ વરસાદની ગતિ ધીમી પડી હતી અને આ લખાઇ રહ્યું છે ત્યારે ધીમી ધારે વરસાદ ચાલુ છે.